Lletres que alimenten | Catorze.cat\nEl festival El gust de la paraula marida literatura i gastronomia a Caldes de Malavella\nCatorze | 15/11/2018 a les 12:54h\nArxivat a: Biblioteca, Caldes de Malavella, literatura, gastronomia, El gust de la paraula, propostes\nFoto: El gust de la paraula\nUs imagineu un menú que casi poesia, contes, narracions orals i els millors productes de temporada, preparats per les millors mans, i tot en un cap de setmana? Del 23 al 25 de novembre Caldes de Malavella celebra El Gust de la Paraula, un original projecte que uneix gastronomia i literatura a través d’activitats per a tots els gustos i edats. La programació, cuinada per la Regidoria de Turisme i Cultura de la vila i la biblioteca Francesc Ferrer i Guàrdia, és un menú ple de propostes, com aquestes 14:\n1. Sessió de contacontes per als més petits L'ou de l'eriçó i altres històries de castanyes. A càrrec de l'actor David Planas.\n2. Em van fer menjar un llibre, un club de lectura sobre Joan Brossa, a càrrec de Glòria Bordons, màxima especialista en l'obra del poeta. I després, sopar de germanor al voltant de la pizza com a poema visual.\n3. Un taller d'elaboració de llaminadures saludables fetes pels més petits i per als més petits, i si en queden, també per als grans que els acompanyin.\n4. Rebosteria i idiomes per a infants? És possible en aquest taller de decoració de magdalenes pensat per practicar l'anglès de la manera més dolça.\n5. La pallassa, narradora, titellaire i actriu Mireia Peña, de la companyia La senyoreta, portarà la història La vaca que va pondre un ou a la biblioteca municipal i farà les delícies dels més petits.\n6. Vermut de tardor amb narració d'una selecció de contes de Mercè Rodoreda, un espectacle proper i càlid a càrrec de Teresa Puig, que aproparà la ironia, la tendresa i els dubtes de l'autora als assistents.\n7. Perquè menjar i beure trascendeixen el pur fet d'alimentar-nos, l'escriptora Empar Moliner farà tertúlia al voltant de la importància que tenen en la seva obra.\n8. El crític gastronòmic Jaume Fàbrega presentarà el seu darrer llibre La cuina antiga: ibers, grecs i romans.\n9. Un concurs popular de cuina amb només una condició: que les receptes incloguin castanya. I al voltant d'aquest ingredient, una xerrada sobre aquest deliciós fruit a càrrec de la divulgadora gastronòmica Fina Comas. I al final, degustació, esclar.\n10. Una cita amb les postres i la rumba en una sessió de degustació de bracets de gitano al ritme de la rumba catalana de Carabruta.\n11. Caldes de Malavella és el centre de diverses llegendes. Per conèixer-les totes, El gust de la paraula proposa una visita guiada per la vila que acabarà al Balneari Vichy Catalan amb degustació final.\n12. Un plat de vedella amb salsafins és el protagonista del curtmetratge En venda, dirigit per Mateu Ciurana, que s'estrenarà especialment per al festival.\n13. Si no heu vist Ratatouille, o la voleu tornar a veure, no dubteu en assistir al passi que es farà d'aquesta deliciosa pel·lícula animada.\n14. Un taller per aprendre a fer receptes amb pasta de full, una manera deliciosa de coronar un bon àpat.\nEls dies 23, 24 i 25 de novembre de 2018 a diversos espais de Caldes de Malavella.\nEl festival proposa un ampli ventall d'activitats que giren entorn de la literatura i la gastronomia.


L'amiga de Cospedal i la sedició de Trapero\n"Aquest vot particular és gasolina per a la fiscalia, si vol recórrer la sentència. No li podran dir a Espejel que no ho ha intentat fins al final"\nper Sílvia Barroso Directora d'El Món 21 d’octubre de 2020 22:02\n"No és una sentència valenta, és una sentència justa". Això deia aquest dimecres Olga Tubau, en un dels dies, de ben segur, més feliços de la seva carrera professional en veure absolt el seu client, Josep Lluís Trapero. Aquesta advocada brillant, discreta i impecable ha volgut mantenir l'elegància fins al final. Però, sense negar que la sentència sigui justa –si això és possible després de fer passar un calvari de tres anys a Trapero, la intendenta Teresa Laplana, César Puig i Pere Soler–, cal dir que també és valenta. No ha de ser fàcil ser el ponent d'una resolució que no només absol els quatre jutjats a l'Audiència Nacional, sinó que qüestiona també la sentència del Suprem. Encara menys, fer-ho en el clima de la judicatura espanyola, al costat d'un magistrat de l'ala (molt) conservadora i, sobretot, sota la presidència de Concepción Espejel, "que para todos es Concha y lo será siempre", en paraules de María Dolores de Cospedal. I això és el que ha tirat endavant el jutge Ramon Sáez Valcárcel, un dels escassos magistrats veritablement (i coratjosament) progressistes de l'Audiència Nacional.\nSáez ha aconseguit arrossegar –per dignitat jurídica– el magistrat Francisco Vieira, de la molt conservadora Associació Professional de la Magistratura. Però no ha pogut amb Espejel, casada amb un coronel de la Guàrdia Civil, condecorada per Cospedal quan era presidenta de Castella-la Manxa i apartada pels seus propis companys jutges d'un cas de la Gürtel per la seva amistat manifesta amb dirigents del PP. També va ser la presidenta del tribunal que va jutjar els joves d'Altsasu i la ponent de la sentència que va condemnar Valtonyc. Aquesta dona és l'autora del vot particular de 400 pàgines –que triplica en volum la sentència– que continua mantenint que Trapero hauria de ser condemnat per sedició. Com diu Quico Sallés, el que ha fet l'amiga de Cospedal ha sigut reproduir l'atestat de la Guàrdia Civil. Aquest vot particular és gasolina per a la fiscalia, si vol recórrer la sentència davant el Suprem. I, malgrat que tècnicament les possibilitats de revocar una sentència d'absolució en l'última instància són mínimes, no li podran dir a Espejel que no ho ha intentat fins al final.\nAixí és el gruix de la judicatura espanyola, almenys en les seves capes més altes –que inclou l'Audiència Nacional i el Suprem– i a això s'enfronta cada dia Sáez Valcárcel, el nom d'un jutge que avui ha de ser subratllat de la mateixa manera que s'ha de subratllar el de Trapero. El major dels Mossos no volia ser ni heroi ni màrtir, ni és independentista. Simplement va voler evitar apallissar els ciutadans als quals servia per intentar impedir un referèndum que segons l'Estat no tenia validesa, cosa que la policia de la Generalitat tampoc hauria aconseguit a cops de porra, com va demostrar la brutalitat inútil del CNP i la Guàrdia Civil.\nTrapero ha sigut absolt perquè era el més just, perquè el magistrat Sáez Valcárcel s'hi ha entestat i perquè, al capdavall, la persecució judicial a la qual se l'havia sotmès ja havia provocat l'efecte buscat: escampar la por –especialment entre els 18.000 homes i dones dels Mossos d'Esquadra i tots els funcionaris catalans– i fer-lo servir contra els líders polítics obligant-lo a desmarcar-se'n públicament, en seu judicial, i a explicar, fins i tot, que havia planejat detenir-los.


Kilian Jornet opta al títol de campió del món de curses de muntanya — RàdioSeu 107.2 FM: notícies de La Seu d'Urgell, l'Alt Urgell i el Pirineu\nSou a: Inici / Notícies / Kilian Jornet opta al títol de campió del món de curses de muntanya\nKilian Jornet opta al títol de campió del món de curses de muntanya\nAquest cap de setmana es disputarà l'última prova de la competició a la localitat guipuscoana de Zegama\nEl cerdà Kilian Jornet, el mataroní Jesed Hernàndez i el mallorquí, però federat català, Tòfol Castanyer, tots tres integrants de la selecció catalana de curses de muntanya, opten a endur-se el Campionat del Món del 2007 aquest cap de setmana a la localitat guipuscoana de Zegama on es disputarà l'última prova de la competició, la VI 'Zegama-Aizkorri Mendi Maratoia', de 5.472 metres de desnivell acumulat.\nEl millor posicionat per vèncer és Jornet, ja que acredita tres victòries i, depenent del guanyador, tindria prou amb ser segon o tercer per ser campió. De la llista de candidats catalans a la victòria final s'ha caigut l'excampió del món de Sant Boi de Llobregat (Baix Llobregat), Agustí Roc, per problemes físics.\nEn dones, la de Montferrer (Alt Urgell) Anna Serra i la d'Abrera (Baix Llobregat) Mònica Ardid no tenen opcions al títol, però potser resulten decisives en el resultat final. De moment, la principal favorita és l'escocesa Angela Mudge que porta tres victòries, tot i que també opten la francesa Corinne Favre i l'actual líder de la competició, l'andorrana Stephanie Jiménez.\nPel que fa al títol per equips, aquest ja va quedar decidit en l'anterior prova, al seu pas per Àsia, en favor de la selecció catalana..\nLa VI 'Zegama-Aizkorri Mendi Maratoia', de 5.472 metres de desnivell acumulat i un recorregut de 42 quilòmetres, té com a punt més alt el Pic de l'Aitxuri de 1.551 metres i es disputa sobre un terreny que els participants qualifiquen de 'trenca cames' per la irregularitat.


20-10-2018 - 26-01-2019 / 10:00 - 20:00 Exposició\nIL•LUSTRACIONS DE NÍVOLA UYÀ Àlbums per a infants i per a l’infant interior\nSala d’exposicions de l’Auditori sa Màniga (Cala Millor)\nDel 20 d’octubre de 2018 al 26 de gener de 2019\nInauguració: Diumenge, 9 de desembre, a les 19.30 h\nNívola Uyà és una il·lustradora de Mallorca. També té una llicenciatura en Ciències Ambientals. Per tant, li encanta la naturalesa tant com la il·lustració i intenta mesclar-les sempre que sigui possible.\nHa produït obres d'art per a molts projectes, incloent murals, campanyes de promoció, animació, materials educatius, llibres electrònics interactius i llibres d'imatges. Li agrada molt el disseny i realitza tallers artístics i xerrades a tot el món.\nLes seves il·lustracions han aparegut en molts llibres infantils d'imatges publicats en anglès, espanyol, portuguès, alemany i swahili. Ha guanyat diversos premis internacionals, com ara la Millor Medalla d'Il·lustracions de Plata als Moonbeam Children Book Awards 2013, el primer premi del Millor Llibre d'Il·lustració en els Premis Internacionals del Llibre Llatí 2015, i la Càtedra UNESCO de Selecció de Literatura 2017, entre d'altres.\nAmb un estil màgic-realista i acolorit, li agrada transmetre amor i mons optimistes plens d'esperança i passió.\nAquesta exposició mostra una selecció de 54 làmines originals de nou àlbums que Nívola Uyà ha il·lustrat, publicats entre els anys 2012 i 2017. Una bona oportunitat per conèixer la feina d’una de les millors il·lustradores de l’actualitat.\nDe dimarts a divendres: de 10 a 14 h.


Lleida va crear l'any passat 6.700 llocs de treball, tot i que l'atur va augmentar en 2.900 persones\nLa taxa de desocupació, del 12,21 per cent, va pujar en 8 dècimes respecte al tercer trimestre i és per primera vegada més alta que la mitjana catalana || Tant Catalunya com l’Estat milloren nivells d’ocupació\n© José Julián va trobar feina al desembre.\nLa província de Lleida va acomiadar l’any 2018 amb 2.900 aturats més que l’any anterior, fins a arribar als 27.100, segons l’Enquesta de Població Activa (EPA) del quart trimestre que elabora l’Institut Nacional d’Estadística (INE), i que situa la taxa d’atur en el conjunt de comarques lleidatanes en el 12,21%, vuit dècimes per sobre que el quart trimestre del 2017 i per primera vegada superior a la mitjana catalana. Però l’EPA dóna també dades positives. L’ocupació va assolir les 194.800 persones, xifra que suposa un augment de 6.700 respecte al quart trimestre del 2017 i en 3.200 respecte al tercer trimestre de l’any passat. Aquesta és l’ocupació més alta que es registra des del quart trimestre del 2008, quan es va situar en 207.000 persones. A més, la taxa d’atur de finals de l’any passat, del 12,21 per cent, és la més alta que s’ha registrat a la província des del segon trimestre del 2017, quan va marcar el 12,32%. Per la seua part, Catalunya va tancar el 2018 amb un total de 451.400 parats, xifra que suposa una reducció del 5,82% en comparació amb l’últim trimestre del 2017, amb 27.900 aturats menys, i dada que situa la taxa de desocupació en l’11,75%, gairebé nou dècimes per sota de la que es va registrar a tancament del 2017, del 12,63%. Catalunya és la primera comunitat autònoma amb un augment més destacat de l’atur intertrimestral, en què ha augmentat en 47.700 persones en comparació amb el trimestre anterior, la qual cosa implica un creixement de l’11,81%. Respecte a la creació d’ocupació, es van registrar 75.000 ocupats més que al tancament del 2017, la qual cosa representa un augment del 2,26%, i la xifra total d’ocupats se situa en 3.391.100, amb una taxa del 61,67%. Aquest últim trimestre, la creació d’ocupació a Catalunya es va mantenir estable, amb 2.800 d’ocupats menys que el trimestre anterior, cosa que representa un descens del 0,08%.\nEn el conjunt de l’Estat espanyol, el nombre d’ocupats va augmentar en 566.200 persones el 2018, una xifra que no s’aconseguia des de l’any 2006, fins a arribar els 19,56 milions de treballadors, segons l’EPA. El nombre d’aturats es va situar en els 3,3 milions de parats, de manera que es va mantenir en xifres de fa deu anys, al disminuir en 462.400 persones el 2018, per sota de les 471.000 persones que van sortir de l’atur l’any anterior.\nCatalunya tanca el 2018 amb l’atur més baix dels últims deu anys, segons Estadística\nD’aquesta forma, la taxa de desocupació va baixar dos punts fins al 14,45%, per la qual cosa continua en xifres que no es registraven al mercat laboral espanyol des del 2008. El nombre d’ocupats va augmentar en major mesura que es va retallar el d’aturats, a causa que la població activa va augmentar en 14.900 persones al quart trimestre, fins a assolir els 22,87 milions d’espanyols actius i deixar la taxa d’activitat en el 58,6 per cent. Des del nivell més baix d’ocupació, assolit el primer trimestre del 2013, amb menys de 17,1 milions de persones, el nombre de treballadors s’ha anat recuperant en els cinc últims anys en què s’han incorporat al mercat laboral més de 2,5 milions de persones.


Motos Sorts: de gener 2018\nBeta RR125 2T matriculable\nJa la tenim a la botiga, la nova Beta RR125 2T, i matriculable!!!\nNo esperis més i vine a veure-la!\nAmb la RR125 Beta acaba de completar la seva gamma d'enduro. Es tracta d'un projecte completament nou, fruit d'un llarg treball amb un desenvolupament i que té coma objectiu completar el rang de 2 temps, que ara ofereix una gran quantitat d'opcions, des dels 50cc per les persones de 14 anys fins als 16 amb la 125cc, i després ja la 250 i 300cc, i les diferents cilindrades amb 4 temps.\nAquesta té una homologació Euro 4 i està dirigida als que acaben de fer 16 anys o volen disfrutar d'un motor 125cc 2T.\nAquest és el motor més petit de la gamma Enduro que es produeix actualment a la fàbrica de Rignano Beta. El resultat d'un llarg procés de disseny i desenvolupament, realitzat íntegrament pels departaments Tècnic i de R+D, es caracteritza per una disposició particular dissenyada per optimitzar la distribució del pes i la dinàmica del fluid del motor. La posició relativa dels principals components, eix del ciguenyal i de la caixa de canvis ha permès reduir les dimensions longitudinals i millorar la respiració del motor en totes les condicions de funcionament. D'aquesta manera s'ha creat un motor la gran linealitat i progressivitat de la qual és la seva força. Aquesta característica, difícil de trobar en motors petits, permet un ús totalment del motor des de les revolucions més baixes cap amunt, suavitzant el toc de parell característic, particularment molest en motors petits amb alt poder específic.\nHi ha moltes característiques diferenciades d'aquest motor, que inclouen:\n- Doble anelles de pistó(ø 54 mm): component dissenyat per garantir una gran rigidesa i fiabilitat; la tria dels anells dobles proporciona un segell millor en els intervals de baixa i mitja distància típics d'Enduro.\n- Vàlvula progressiva Beta: el sistema derivat del RR 2T 250 i 300 cc, caracteritzat per una relació particular entre l'obertura de la solapa principal i la dels boostors laterals. El retard en l'obertura dels reforços permet una excel·lent progressió en el rendiment en tot el rang de revolucions del motor.\n- Ciguenyal amb inserits de poliamida: afavorint la lleugeresa i assegurant un ompliment òptim del càrter amb benefici del rendiment i la fiabilitat.\n- Cilindre: presenta un sistema de flange d'escapament amb el dels despleçaments MY 2018 més grans, que permeten un millor control de la tolerància frontal del cilindre del flascó del pistó. Manteniment aquest valor al mínim és possible aconseguir un augment de rendiment significatiu a baixes revolucions, reduint la fuga de gasos.\n- Capçal d'alumini desmuntable: solució rígida i lleugera possible g`racis a l'acoblament del motor del cilindre. La geometria de la cambra de combustió està dissenyada per assegurar una alta eficiència del cicle termodinàmic i obtenir el millor compromís entre la capacitat de resposta revolucions de baixa a mitjana i en ràfegues. També facilita l'ajustament i la substitució de la cambra de combustió.\n- Peçes de fundició amb aliatge d'alumini: les geometries de la carcassa s'han dissenyat d'acord amb un disseny innovador amb posició relativa als components i amb vista a una reducció màxima del pes sense comprometre la força estructural. La zona de coixinet principal va prestar especial atenció a assegurar la correcta rigidesa de les parets per suportar els esforços transmesos pel ciguenyal.\n- Cobertes del càrter empaquetades amb aliatge de magnesi: garantizant un pes molt reduït i un acabat superficial òptim. També es va poder adoptar aquesta solució per a la coberta interior de l'embragatge gràcies a l'aïllament de la bomba d'aigua d'aquest element.\n- Paquet de vàlvula de canya Vforce4: la presència dels taps garanteix una alta fiabilitat sense comprometre el rendiment.\n- Transmissió de caixa de canvi de 6 velocitats: especialment desenvolupada per a aquest motor amb engranatges realitzats mitjançant mecanitzat de peces forjades per proporcionar resistència mecànica i fiabilitat, amb un pes i una mida molt reduïts.\n- Embragatge: multi-disc amb bany d'oli amb obertura reversa, actuador integrat a la coberta exterior. Es tracta d'un sistema dissenyat per a la màxima lleugeresa i compacitat del motor que, gràcies al seu baix posicionament, garanteix la mida reduïda de la unitat de potència i una centralització significativa del pes, molt important per a una bona dinàmica de xassís.\n- Arranc elèctric(com a accessori): el motor està dissenyat per acomodar un arranc Bendix, motor d'arranc, integrat completament en el disseny del càrter en una posició protegida.\nLa moto es derivada en part dels motors més grans de la gamma, però s'ha desenvolupat específicament per optimitzar e comportament de la combinació de motors.\nLa biga, en crom molibdé amb doble guia separat per sobre del tub d'escapament, ha estat dissenyat per a un motor petit, revisant les seves dimensions principals i assegurant un posicionament òptim del motor.\nAquesta solució ha permès millorar encara més les característiques particulars de la família RR, com ara la seva gran conducció i capacitat de marxa, encara més notable pel baix pes de la moto, així com l'estabilitat.\nEntre les nombroses innovacions que s'adopten en aquesta moto es troben:\n- Geometria dels nous accessoris superiors: es van investigar i desenvolupar diverses solucions abans del final que van permetre reduir les vibracions generades pel motor tot mantenint una rigidesa del sistema del marc del motor.\n- Suspenció Sachs: derivada de la resta de la gamma RR, però amb configuracions pròpies. A la part frontal hi ha una forquilla de cartutx obert de 48 mm de diàmetre.\n- Sistema d'escapament: per tal d'optimitzar les corbes de potència del motor 2T, el departament de R+D. Beta ha desenvolupat un sistema especial dedicat a l'ús d'Enduro.\n- Col·lector de caixa de filtre: dissenyat per al motor de 125cc, millora el flux a través del rang d'operació, des de les revolucions més baixes cap amunt.\nNo ho deixis perdre!!!Vine a veure-la o demana'ns més informació:\n93/812 57 40\nEtiquetes de comentaris: 125cc, beta, beta 2018, Beta 2t, Beta Racing, beta rr, botiga motos tona, motos 125, motos sorts, motos sorts beta, motos sorts bicis, motos sorts tona, motos tona, motosorts, motossorts, tona motos, web motos sorts\nEls regals dels Reis acompanyats per Motos Sorts\nA continuació us deixem l'enllaç del video de la carrossa de Motos Sorts amb els Reis de Tona 2018\nEtiquetes de comentaris: botiga bicis tona, botiga motos tona, botiga quads tona, motos sorts, motos sorts beta, motosorts, regal, regals, reis


Altafulla. L'Ajuntament d'Altafulla finalitza les obres d'urbanització i millora de la plaça Major\nPublicat el Dilluns, 24 Desembre 2018 15:40 Escrit per Ajuntament d'Altafulla\nL’alcalde d’Altafulla, Fèlix Alonso, acompanyat per la regidora de Participació Ciutadana, Montse Castellarnau; l’arquitecte del projecte, Xavier Mercadé, i el responsable de l’empresa EU Vendrell, encarregada de les obres, David Vendrell, han visitat aquest matí la finalització de les obres d’urbanització i millora de la plaça Major del municipi.\nLa renovació respon, com ha recordat l’alcalde d’Altafulla, Fèlix Alonso, a una llarga reivindicació dels veïns, i que de fet, va destacar com una de les prioritats en l’enquesta ciutadana que es va realitzar a mitjans de l’any 2017, per petició del govern municipal, i que va anar a càrrec de l’empresa EDAS, espai d’anàlisi social. També ha remarcat que les obres han comptat amb la participació del veïnat.\nEl gran canvi ha estat eliminar els desnivells que hi havia, i la instal·lació de bancs, arbrat, papereres i una font d’aigua potable, ja que era fins llavors un espai totalment desurbanitzat que no convidava al mateix gaudi de l’entorn.\nLa plaça compta ara amb zones de diferents paviments per tal de donar un acabat estètic diferenciat en cada espai. D’aquesta manera, es divideix en zona arbustiva, zona de grava volcànica, camí central, separador mixt per a l’arbrat, talús d’heura, zona de sauló, i talús d’acer coarten.\nL’espai es divideix per un camí central adaptat a les persones amb mobilitat reduïda, i s’ha instal·lat una font d’aigua potable, bancs i papereres perquè els veïns puguin passar el temps de lleure i gaudir de l’actual entorn renovat i dignificat.\nQuant a la vegetació, s’han plantat oliveres, xicarandana, sàlvia russa, comuna i vermella, i menta regalèssia. També s’han aprofitat els pins i les palmeres canàries que ja hi havia abans de les obres de reforma.\nPel que fa a la diversitat de paviments i materials s’ha utilitzat sauló, grava volcànica, terra vegetal i vegetació arbustiva mediterrània, i heura; així com formigó imprès, acer coarten, paviment llamborda, gabions de pedres i graó prefabricat i formigó.\nLa inversió total ha estat de 40.000 euros, i els treballs s’han executat en dos mesos.


Donacions de sang amb cita prèvia - Altaveu el diari digital d'Andorra\nLa Generalitat de Catalunya, juntament amb la Creu Roja Andorrana i el Servei Andorrà d’Atenció Sanitària (SAAS) organitzen una campanya de donació de sang al Prat del Roure d’Escaldes-Engordany, des d’aquest dilluns i fins al dimecres\n21/09/2020 (13:16 CET)\nHi ha una cosa que el coronavirus no ha pogut aturar: la solidaritat. El Banc de Sang de la Generalitat de Catalunya, concretament la branca de Lleida, fa estada a les instal·lacions del Prat del Roure, des d’aquest dilluns i fins al dimecres, per rebre una mitja de 115 donacions de sang diàries concretades amb una cita. La iniciativa s’ha organitzat amb la col·laboració de la Creu Roja Andorrana i el Servei Andorrà d’Atenció Sanitària (SAAS). D’altra banda, també s’ha informat que s’està recaptant plasma sanguini dels ciutadans que ja han superat el coronavirus perquè podria ajudar a superar la malaltia en la seva fase inicial.\nAixí doncs, unes 350 persones passaran per les instal·lacions del Prat del Roure en els pròxims tres dies per realitzar la seva donació. Les cites s’han concretat a través del portal web de la Generalitat de Catalunya i s’han dissenyat una sèrie de protocols per evitar la propagació del coronavirus, com ara circuits d’entrada i sortida, presa de temperatura i mascaretes disponibles pels donants i bolígrafs d’un sol ús per omplir el qüestionari previ. En el cas que un ciutadà s’apropi a realitzar la donació sense cita, podrà fer-ho sempre que un dels donants registrats no hagi acudit a la seva hora, és a dir, hi ha la possibilitat de fer una substitució.\nEn el cas que un ciutadà s’apropi a realitzar la donació sense cita, podrà fer-ho sempre que un dels donants registrats no hagi acudit a la seva hora\nEl secretari general de la Creu Roja Andorrana, Joan Saurí ha agraït “el compromís de la societat andorrana, la qual ha fet moltíssimes trucades, inclús durant el confinament, demanant quan seria possible fer donacions de sang”. “Demanem als ciutadans que tinguin una mica de paciència perquè hem d’evitar les aglomeracions i això pot fer que la donació s’allargui, hem de ser conscients que la sang segueix sent molt útil i no podem substituir-la”, ha afegit Saurí.\nPer la seva banda, el cap de centre del Banc de Sang a Lleida, Juan Manuel Sánchez ha destacat que el gener i el setembre són els mesos on les reserves de sang de l’organització són més baixes. “Hem hagut de canviar la manera d’actuar. Ara, en comptes de fer maratons organitzem jornades de dos dies per evitar aglomeracions. L’activitat quirúrgica ha registrat un descens i no tenim tanta demanda de sang com altres anys, però no podem aturar-nos”, ha declarat Sánchez.\nD’altra banda, el cap de centre ha explicat que s’està recollint plasma de les persones que han passat el coronavirus perquè pot ser beneficiós per ajudar a superar la malaltia quan està en la seva fase inicial, encara que pel moment només són assajos clínics sense cap garantia.\nL'entrada a les instal·lacions\nValoració prèvia de l'estat de salut del donant per part dels serveis sanitaris\nUna donació de sang al Prat del Roure\nUna ciutadana a punt de fer la seva donació\nUna sanitària fent l'extracció de sang


Restriccions en les trobades socials\nL'Ajuntament continua reforÃ§ant la neteja i desinfecciÃ³ dels espais pÃºblics\nLes trobades es limiten des de dissabte passat, 26 de setembre, a un mÃ xim de sis persones tant en l'Ã mbit pÃºblic com el privat i a tot Catalunya. Fins ara les reunions podien ser de deu persones. La mesura s'adopta desprÃ©s que el Procicat, a peticiÃ³ del Departament de Salut, l'hagi autoritzat arran de la situaciÃ³ de l'epidÃ¨mia, amb un augment de nous casos, aixÃ com del risc molt alt de rebrot.\nConsulteu les preguntes freqÃ¼ents sobre la prohibiciÃ³ de fer reunions o trobades de mÃ©s de 6 persones.\nAl mateix temps, s'ha establert un protocol mÃ©s estricte per a famÃlies. L'Ã²rgan ha optat per no tancar els parcs infantils, perÃ² sÃ que es considera necessari reforÃ§ar les pautes per a les famÃlies per a fer-ne un Ãºs correcte, i alhora els elements de control per part de les administracions pÃºbliques locals. AixÃ, es demana que no s'accedeixi als parcs quan hi hagi molts infants, que s'extremi la higiene de mans, evitar berenar en l'espai de joc i es recomana que nomÃ©s un adult acompanyi els nens. TambÃ© es recorda que l'Ãºs de la mascareta a partir dels 6 anys inclosos i, sempre que sigui possible, entre els 3 i 5 anys.\nLâ€™Ajuntament continua mantenint el reforÃ§ de neteja de la via pÃºblica i molt especialment dels parcs infantils, organitzat ja des de lâ€™inici de la pandÃ¨mia. Aquesta es duu a terme dilluns, dimecres i divendres. TambÃ© es desinfecten aquestes zones. A mÃ©s, es recorda la ciutadania la importÃ ncia de netejar-se les mans desprÃ©s de fer servir les taules de pÃcnic de la zona del parc de les Morisques i altre mobiliari de les zones verdes, aixÃ com els bancs de la via pÃºblica.


ENGLISH CAMP 2014 Curs 2013-2014 - Escola Mata de Jonc\nENGLISH CAMP 2014 Curs 2013-2014\nEnguany, vista la bona acollida que va tenir l’estiu passat, tornarem a organitzar l’escola d’estiu (English Camp), juntament amb Ocidiomes.\nSerà un campament d’anglès a les instal·lacions de l’escola, en què es realitzarà un programa exclusivament en anglès amb un caràcter lúdic.\nÉs una activitat també oberta a alumnes que no són de l’escola. Així que en podeu fer propaganda a amics i coneguts.\nDestinataris: Hi podran participar nins i nines des de 3 anys fins a 1r cicle d’ESO Activitats:\nDe dilluns a divendres els alumnes tendran classes d’anglès. Tres classes lúdiques diàries en grups reduïts, dividits segons el seu nivell inicial d’anglès (es farà una prova de nivell el primer dia) i tenint en compte també les seves edats\nDues excursions al mes (una cada quinzena)\nEsports. Tres dies per setmana s’organitzaran activitats esportives, tenint en compte les preferències dels alumnes inscrits\nActivitats Socials. Tots els dies es realitzaran SOCIAL ACTIVITIES com són per exemple, jocs típics del Regne Unit, taller de teatre, música i ball, cançons en anglès, jocs motrius, arts creatives, concursos, dramatitzacions...\nL’horari bàsic serà de 9 a 14h o de 9 a 15.15h, si queden a dinar a l’escola. S’oferirà també el servei d’escoleta matinera a partir de les 7.45h. i al capvespre hi haurà l’opció de quedar fins a les 16.30h.\nEn breu rebreu més informació i farem una xerrada on s’explicaran tots els detalls del programa i se n’explicarà la metodologia.


Amb el campionat domèstic decidit en la jornada anterior, ahir el clàssic entre el campió, el Pidasa FC Santa Coloma, i el segon, el Matecosa UE Santa Julià va acabar en taules (1-1).\nD'altra banda, el cuer de Primera, l'FC Casa Benfica, va tancar ahir la seva temporada amb una dolorosa derrota per 0-13 davant el CE Principat. Els benfiquistes s'acomiaden de Primera i l'Encamp espera ja el seu rival -el play-off d'ascens encara l'hi manquen 3 jornades- per al partit de promoció que els pot donar, o no, la permanència.\nLa Primera divisió de la Lliga Nacional va concloure ahir amb tot decidit tant en el play-off pel títol com en el de descens. Un dels alicients de la jornada es trobava a Alàs amb l'enfrontament entre el Pidasa FC Santa Coloma i el Matecosa UE Sant Julià que va acabar en empat.\nLa imatge d'aquest darrer clàssic d'enguany va ser el passadís que els lauredians van fer als ja campions colomencs abans de l'inici del matx.\nMalgrat la falta de tensió en no haver-hi res en joc, el duel va ser, com sempre, intens entre els dos conjunts.\nMentre els lauredians tenien més control en la línia de mitjos, els colomencs van disposar de més ocasions de gol tant en la primera meitat com en la segona.\nPer part laurediana, Sebas Gómez va posar a prova al porter Ricky al 8' de joc però el guardameta es va tirar bé als peus per evitar el remat.\nEl perill colomenc passava per l'associació entre Juli i Beto i també pel desbordament per banda dreta de l'internacional sub-21 Samïr, que amb potència i qualitat es desfeia del defensa Walter arribant a línia de fons i penjar pilotes a l'olla.\nAl 12' una centrada de Samïr acabava amb remat de Renato al segon pal que es perdia per poc a la dreta del porter Friday.\nAl 32' era Beto que iniciava la jugada obrint a la dreta per la caiguda en banda de Samïr que després centrava i Beto de cap, però forçat, veia com el defensa Varela la treia sota pals.\nMateix guió al segon acte\nMentre el lauredià Sebas disposava, al 59', d'una ocasió semblant a la de la primera meitat, prèviament, Samïr -l'home més actiu dels colomencs junatment amb Juli- posava a prova a Friday amb un xut sec (49'); al 62' el jove jugador ho feia tot bé menys la passada de la mort per a l'arribada de Beto i Juli, i finalment feia lluir a Friday en la més clara al 69'. En aquesta ocasió Samïr trencava la línia defensiva aprofitant una passada en profunditat de Genís, quedant-se sol davant de Friday però el seu xut -a trencar- per dalt el va blocar amb mèrit el porter lauredià enviant l'esfèrica a córner.\nEn el tram final arriben els gols\nCorria el minut 80' quan el jove jugador lauredià, Javier Aymat, va aturar a Juli amb falta dins l'àrea quan el davanter colomenc ja encarava a Friday. La pena màxima la va transformar Beto (enganyant a Friday per baix a la dreta) que mirava de lluitar pel 'pitxitxi' de la Lliga -havia de fer-ne dos per empatar amb Víctor Bernat (UE Santa Coloma)-.\nLa reacció laurediana va tardar dos minuts. Quim Salvat obria a la banda per Sebas que l'hi tornava a la frontal i aquest, tal com l'hi venia, va etzibar un obús que va fer inútil l'estirada de Ricky, que la va fregar però el travesser va escopir la pilota cap dins la xarxa. Un golàs que deixaria el definitiu empat a 1 i el repartiment de punts.\nEl Pidasa donava per clausurada la seva temporada sense perdre cap partit al play-off i sumant un total de 47 punts. Els lauredians, segons, han acabat el curs amb 43 punts.\nL'altra matx del play-off pel títol entre FC Lusitans la Posa i Escale UE Santa Coloma es va segellar amb un clar 3-0 per als lusitans amb gols de Cardoso (1'), Maciel (25') i Raya (42').\nA la part baixa de Primera, la golejada la protagonitzava el CE Principat davant el Casa Benfica (0-13) en el matx disputat a les 16h a Alàs. Marc Fillola va fer una maneta, Solà en va fer tres, Da Cunha dos i la resta de dianes les completaven, Alfaya, Viegas i Veloso.\nL'Inter d'Escaldes i Encamp tancaven la jornada amb una victòria interina per 3-1 i malauradament amb 'tangana' final al 94', saldada amb cinc expulsats per vermella directa (3 jugadors encampadans i 2 interins).\nFoto: L'associació entre els colomencs Juli i Beto va portar de corcó a la defensa laurediana, ahir al clàssic disputat a Alàs. Sílvia Casals.


L'escriptor i poeta Manel Alonso acudix al crowdfunding per a editar un CD amb els seus poemes interpretats per cantants valencians\nMentres escriu els últims textos per al llibre Puçol en la memòria, que arreplega la primera part de la història de Puçol en el segle XX, Manel Alonso ja ha posat en marxa el seu nou desafiament: té 40 dies per a aconseguir per mitjà de crowdfunding els diners necessaris per a editar un CD en el que distints solistes i grups valencians interpreten 16 poemes del narrador, articulista i poeta nascut a Puçol. Ell mateix ens conta la nova aventura.\nBusquem recolzamentx per tal de convertir en realitat un nou projecte en el qual m'acabe d'embarcar. Es tracta de la gravació i edició d'un recull de setze poemes meus musicats per diferents grups i solistes com ara Carles Pastor, Gent del desert, Rafael Estrada, Tàpera, Carles Enguix, Rubén Durà, Martíllopis, Doctor Dropo, Tiko Esteve, Juanen Carreres, Lluís Vicent, i en el que també participaran fent duet altres com ara Miquel Gil, i que portarà per títol Després vingué la música.\nPer a finançar-lo hem obert a la plataforma Verkami un espai on podràs fer la teua aportació econòmica a canvi d'una recompensa i convertir-te en un dels mecenes. Ací tens l'enllaç: http://www.verkami.com/projects/10827-despres-vingue-la-musica\nDegut a la situació de la industria musical i en general de l’economia les vies de finançament dels discs han canviat. Per tal de posar en marxa el projecte necessite la vostra ajuda i a un mateix temps que vosaltres també formeu part del projecte mitjançant el denominat crowdfunding.\nEl crowdfunding consisteix en un mètode de finançament en el qual les persones que estan interessades en un projecte (mecenes), fan una sèrie d’aportacions econòmiques per poder assolir el cost del mateix a canvi de recompenses.\nÉs una relació directa entre l’artista i el seu públic, en la qual l’artista pot aconseguir el suport econòmic necessari mitjançant petites aportacions, i a canvi li lliura al mecenes una recompensa proporcional a l’aportació econòmica que ha realitzat.\nFormar part del projecte és molt senzill, imagina que un amic teu t’ha convidat a la seua festa d’aniversari. T’ho estàs imaginant? En aquest moment la resta dels amics parleu per comprar-li un regal i quan ho heu decidit, cadascun de vosaltres fa una aportació econòmica per aconseguir aquest objectiu, que és el regal. Vas a la festa i... a gaudir amb tot que l’amfitrió us ofereix com a menjar i beguda.\nEn el cas del meu projecte de disc, és el mateix: per aconseguir-ho, es fa un pressupost del que costarà i es fixa un objectiu econòmic. Amb aquesta quantitat fixada cada un fa una aportació econòmica d’acord a les seues possibilitats. I si s’aconsegueix arribar a l’objectiu fixat, el disc es pot acabar de gravar i vosaltres obteniu una sèrie de recompenses.\nSi no s’aconsegueix arribar a aquest objectiu econòmic en 40 dies, la vostra aportació es retorna íntegrament sense cap tipus de cost addicional, però la llàstima és que el disc no podrà eixir al carrer.\nSegons la quantitat econòmica d’aportacions tindràs una sèrie de recompenses, que van des delCD, diversosllibres de Manel Alonso, fins asamarretesiCDsdels cantautors i músics participants.\nTambé estaràs informat setmanalment sobre com va avançant el projecte i podràs preguntar el que vulguis en cada moment. Tot es farà d'una manera transparent.\nAbsolutament tot, tot, tot, els diners que aporteu, serà utilitzat per a la gravació del disc i les despeses que això comporta, que són: lloguer d'estudi de gravació (Metrònom), barreja i masterització dels temes, fabricació dels CD, llicències del CD, comissions de plataforma, bancs i impostos, despeses d’enviament de recompenses i merchandaising.\nEn cas que s'aconsegisca més diners dels que havia pressupostat, aquests diners els utilitzarem exclusivament en coses que tinguin a veure amb el disc com a promoció en premsa, ràdio, TV, enregistrament de videoclip…\nMés información: http://www.verkami.com/projects/10827-despres-vingue-la-musica


Al principi va perdre l’olfacte. El sentit de l’olfacte, vull dir. Les olors van desaparèixer del seu món i ja no sentia l’olor dels macarrons, o de la fruita, o de la colònia. Després la seva memòria es va anar fent miques, no recordava com es deien les coses, no reconeixia el carrer on havia viscut sempre, havia oblidat el dolor de la pèrdua del fill mort i tampoc no recordava que havia perdut una neta. Tampoc no sabia que la seva filla era la seva filla. No sabia qui era ni com es deia.\nPerò aquest matí ha passat una mena de miracle. Una voluntària nova s’hi ha acostat i li ha ofert una culleradeta d’un got de cacaolat. Jo l’he mirat amb escepticisme perquè fa dies que amb prou feines menja i encara en fa més que detesta la llet. Però quan ha tingut la cullera a la boca gairebé s’ha precipitat i ha agafat el got amb les dues mans. Una llàgrima li vessava mentre deia: cacaolat...\nHe arribat a pensar que allò era la revifalla de la mort, perquè mai no havia vist una cosa així. Aleshores ha aixecat el cap i ha mirat insistentment una fotografia i ha començat a fer gestos per demanar-la. Una fotografia que encara porta una de les etiquetes que posava quan volia capturar la memòria. L’etiqueta diu: La mare l’última vegada que va anar a Montserrat.\nA la tarda, quan ha vingut la seva filla a visitar-la, li he explicat el que havia passat. La filla ha fet una mena de gest per amagar l’emoció que ha sentit de cop i volta i m’ha anat explicant una història.\n—Quan la meva mare tenia cinc o sis anys va anar a Barcelona amb la seva mare. Recordava molt poc aquella visita a ciutat, però el que tenia més present era que la iaia li havia comprat un cacaolat. Ella no havia vist pràcticament cap beguda embotellada, ni sabia què era el cacaolat, però aquell gust li havia deixat un record inesborrable. Pensi que cada any, quan anàvem a comprar menjar pel banc dels aliments, ella sempre hi afegia alguna ampolla de cacaolat i em deia «Potser a algú li passarà com a mi i serà com allargar la vida de la mare». La iaia va morir jove i ara ella ni la recorda. Li vaig portar una foto quan la vam ingressar, però no en va fer cap cas, com tampoc no va reaccionar amb les fotos del meu germà i de la meva neboda. Aquesta malaltia s’emporta tot el que és bo, i també el que és dolent.\nQuan he acabat el torn he passat per la secretaria de la residència. Volia saber qui era aquella voluntària i mentre esperava he vist que sortia. Li he demanat que com li havia passat pel cap donar-li cacaolat a aquella pacient i ha començat disculpant-se.\n—Ja sé que va contra les normes. L’he agafat de la safata de servei. Fa tres dies que sóc voluntària aquí i ni ahir ni abans d’ahir vaig aconseguir que mengés res. Avui he vist el cacaolat i se m’ha acudit que potser amb això me’n sortiria. Jo vaig arribar aquí de petita amb la meva mare i un germà més gran. La mare ens havia explicat que aquí viuríem millor i podríem anar a escola i totes aquestes coses que et dius quan has de fer un canvi tan gran. Però vam arribar i estàvem tristos, ens enyoràvem i la mare ja no cuinava com abans. Havia d’anar a buscar el menjar al banc dels aliments i ella no sabia gairebé com cuinar-los. Recordo una vegada que ens va donar unes mandonguilles en conserva sense escalfar i jo vaig pensar que era menjar de gos i em vaig posar a plorar. Una altra vegada vam obrir un sobre de sopes i no enteníem com es podia menjar aquella pols. Però una vegada la mare va portar una ampolla que tampoc no sabíem què era. Ella no ho va voler provar i el meu germà tampoc. M’hi vaig atrevir jo. I aquell gust... per primer cop em vaig sentir d’aquí. Per primer cop vaig pensar que aquí també hi trobaria coses bones. Aquests dies, la senyora Rosa m’ha recordat els meus primers dies aquí, quan no volia menjar perquè no tenia memòria. Quan res no em lligava a tot el que havia deixat enrere. I he pensat que potser el cacaolat li crearia una memòria nova. Li prometo que no ho tornaré a fer.\nLi he dit que no s’amoïni. Al contrari. Per una vinculació que no puc entendre, un sabor, o un tacte o ves a saber, a la Rosa li ha tornat la presència de la mare. I per una vinculació atzarosa però comprensible, el gest de voler allargar la vida de la mare ha tancat el cercle i la hi ha retornat. Mentre torno cap a casa penso que la Rosa haurà apaivagat la solitud que ve de l’absència de records, i la Fatumata haurà sentit l’arrelament que s’endinsa quan es comparteixen memòries. Encara no he obert la porta i les filles em surten a rebre.\n—Acaben de dir per la tele que Càritas busca voluntaris per al banc dels aliments.\nHISTÒRIES DE CÀRITAS (4)


El Dia Mundial contra el Càncer visibilitza una malaltia que s’emporta 26.000 vides diàries - À Punt\nEl Dia Mundial contra el Càncer visibilitza una malaltia que s’emporta 26.000 vides diàries\nL’Associació Espanyola contra el Càncer recomana a les empreses adaptar el treball als malalts i facilitar el seu retorn al món laboral.\n04 de febrer 2019 - 17:54\nEl 4 de febrer és el Dia Mundial contra el Càncer, moment en què organitzacions i persones de tot el món visibilitzen una malaltia que s’emporta al voltant de 26.000 vides diàries.\nCarlos Camps, cap del Servei d’Oncologia Mèdica de l’Hospital General de València, ha explicat a Les notícies del matí que el tipus de càncer més freqüent és el de còlon, perquè afecta els dos gèneres, i el càncer de mama en la dona i el de pulmó en l’home. “En l’home, el càncer de pulmó s’ha estabilitzat amb una tendència al descens, mentre que en la dona el creixement està sent molt preocupant”, ha afirmat, a més d’afegir que actualment en Espanya es diagnostiquen a l’any al voltant de 6.000 càncer de pulmó en dones “i es deu fonamentalment al canvi d’hàbits, com el tabaquisme”.\nSegons les dades, 9,5 milions de persones a tot el món moriran enguany de càncer i, a Espanya, es diagnosticaran més de 277.000 tumors. A la Comunitat Valenciana, concretament, es diagnostiquen 71 nous casos cada dia.\nLa tendència disminueix pels hàbits saludables\nTot i que es registren 31 morts cada any a la Comunitat Valenciana, la taxa de mortalitat es redueix. L’oncòleg ha ressaltat que, de cada deu casos de càncer, quatre es deuen als hàbits de vida: el tabac, l’obesitat i l’absència d’exercici. “Les mesures antitabac en l’home han aconseguit frenar el seu consum i la gent intenta fer més exercici, i la resta dels tumors es produeixen per l’envelliment”, ha detallat, a més d’emfatitzar que cal donar suport la investigació “perquè si no, no podrem mai amb aquesta malaltia”.\nLes línies d’investigació, ha detallat Camps, se centren en les alteracions moleculars i els fenòmens d’immunitat. “No tot està en mans del metge, hem de ser molt capaços d’evitar hàbits tòxics, fonamentalment el tabac”, ha destacat.\nConscienciar la població perquè duga hàbits de vida saludable i la detecció primerenca són els objectius de l’Associació Espanyola contra el Càncer. Aquesta recomana a les empreses adaptar el treball als malalts i tractar de manera individual el seu retorn al món laboral.


Tierra Viva Puno Plaza Puno Perú - Ofertes d'hotels amb els MILLORS DESCOMPTES EN LÍNIA\nCalle Grau 270, Puno Centre, Puno, Perú, Puno 01\nCasa del Corregidor110 m\nMuseo Carlos Dreyer120 m\nClassic Bar140 m\nCatedral de Puno170 m\nPositive Vibrations170 m\nMuseu de la Coca340 m\nHandicrafts Market450 m\nMés informació sobre Tierra Viva Puno Plaza\nEl Tierra Viva Puno Plaza està situat a 50 m de la plaça principal de Puno, de la catedral i del carrer principal de Jiron Lima. L'establiment ofereix habitacions amb WiFi gratuïta i TV de pantalla de plasma. Les habitacions del Tierra Viva són àmplies i lluminoses i inclouen mobles elegants, finestrals i bany privat amb articles de tocador. Algunes tenen barra d'esmorzars i balcó. La recepció 24 hores ofereix un servei de trasllat a l'aeroport internacional d'Inca Manco Cápac, ubicat a 45 minuts amb cotxe. El port de Puno és a 5 minuts amb cotxe.\nYavari - 1,51 km\nCatedral de Puno - 170 m\nMuseu de la Coca - 340 m\nAquestes tarifes no inclouen els impostos (18%) ni els suplements de servei (10%). Totes les sancions estan subjectes a un impost de servei addicional del 10%. En cas que l'habitació la comparteixin una persona que estigui exempta d'IVA i una persona que no n'estigui exempta, s'afegirà l'IVA amb una taxa del 18% al preu de l'habitació. D'acord amb les lleis fiscals locals, els ciutadans peruans (i els estrangers que s'estiguin més de 59 dies al Perú) han de pagar un suplement del 18%. Per estar exempt d'aquest suplement del 18% d'IVA, cal presentar una còpia de la targeta d'immigració i el passaport. Cal mostrar tots 2 documents per estar exempt de pagar el suplement. En cas contrari, s'haurà d'abonar el suplement. Les persones estrangeres en viatge de negocis que necessitin una factura impresa també hauran de pagar el suplement del 18%, independentment de la durada de la seva estada al Perú. Aquesta taxa no es calcula automàticament en el cost total de la reserva.


dimarts, 2 de juny de 2020 17:29h\nLa vicepresidenta del Consell i consellera de Cultura, Patrimoni i Política Lingüística, Bel Busquets, ha presentat aquest dilluns el programa d’actes de l’Any Salvà, acompanyada del director insular de Política Lingüística, Lluís Segura; la regidora de Cultura de Llucmajor, Xisca Lascolas, i la directora de la Fundació Mallorca Literària, Carme Castells.\nDurant la roda de premsa, Busquets ha explicat que la presentació s’ha fet coincidint amb el 150è aniversari del naixement de l’escriptora, la primera poeta moderna en llengua catalana, i que el programa d’actes vol difondre «la seva figura i obra, amb un doble objectiu cultural i també de normalització lingüística», amb diferents activitats que conviden a la lectura de les seves obres.\nEl programa inclou tallers, conferències, propostes educatives per a escoles, l’espectacle 'Som tantíssimes', rutes literàries i un club de lectura en col·laboració amb la Xarxa de Biblioteques de Mallorca. Amb el lema «Pues i flors té el roserar» es pretén destacar «l’esperit de sacrifici i lluita que va guiar Maria Antònia Salvà per incorporar-se a un entorn sociocultural i per incorporar-se com a dona a l’àmbit de la cultura i creatiu», segons ha dit la consellera.\nPrecisament, el director insular de Política Lingüística, Lluís Segura, ha destacat que «en vida i també després de morta» Maria Antònia Salvà ha hagut de lluitar contra tres prejudicis «que no tenen cap sentit ni cap justificació»: el fet de néixer dona en un món d’homes, viure i escriure en un món rural, i el centralisme excessiu que de vegades impera en el món de la cultura.\nD’altra banda, la directora de la Fundació Mallorca Literària, Carme Castells, ha explicat totes les activitats que organitza l’entitat, algunes en col·laboració amb l’Ajuntament de Llucmajor, com l’espectacle 'Som tantíssimes', coincidint amb una exposició al voltant de la figura de l’escriptora.


Jordi Arrufí (Mobile World Capital): "Barcelona ha d'atraure més talent i crear 10.000 llocs de treball digitals extra" La República\nJordi Arrufí (Mobile World Capital): “Barcelona ha d’atraure més talent i crear 10.000 llocs de treball digitals extra”\nACN Barcelona.-El director del programa de Talent Digital de la Mobile World Capital (MWC), Jordi Arrufí, creu que arran de la crisi de la covid-19 Barcelona ha d’apostar “per atraure […]\nACN Barcelona.-El director del programa de Talent Digital de la Mobile World Capital (MWC), Jordi Arrufí, creu que arran de la crisi de la covid-19 Barcelona ha d’apostar “per atraure més talent tecnològic i generar 10.000 llocs de treball digitals extra”. “Hem de treballar les vocacions i no pot ser que les enginyeries tecnològiques tinguin una demanda pràcticament estancada. Aquí tenim una disfunció i una errada de mercat claríssima”, ha apuntat Arrufí en un debat a Intermèdia Online. De fet, el director de Talent Digital lamenta que la capital catalana no tingui “un gran projecte d’atracció de talent tecnològic” en marxa –a diferència d’altres capitals com Hèlsinki- i també creu que la pime “no està fent els deures” i encara està lluny de ser digital.\n“Hi ha una bona notícia i és que ara la tecnologia és més accessible que mai. Però perquè hi hagi transformació digital cal tenir visió i un canvi de mentalitat, i això encara no ha passat en moltes pimes”, ha continuat Arrufí. Sobre el paper de Barcelona un any després de l’esclat de la pandèmia, el director del programa de Talent Digital del MWC insisteix que s’ha de convertir en un “pol d’atracció tecnològica” per estar al capdavant de l’economia mundial. “Ho hem fet molt bé amb el turisme i amb les inversions, però ara necessitem fer-ho tan bé o millor amb el talent tecnològic”, ha reflexionat en veu alta Arrufí, que ha avançat que 9 de les 10 professions més emergents seran digitals d’aquí al 2025. 14.700 noves feines al sector digital”Les tecnològiques han crescut molt per sobre de la resta aquest 2020. A Catalunya l’any passat es van destruir més de 132.000 llocs de feina tradicionals i, en canvi, es van crear 14.700 noves feines al sector digital. Va ser dels únics a créixer”, ha recordat el director del programa Digital Talent de la fundació MWC. “De 2009 a 2019, l’ocupació a Europa ha augmentat un 4% però, en les especialitats tecnològiques, l’increment ha estat un 41%. Això és un reflex de com l’economia s’està digitalitzant i com aquest perfil cada vegada té més importància”, ha assenyalat Arrufí, que considera que aquesta hauria de ser una de les sortides per acabar amb l’elevat atur juvenil del 40% a Espanya. Recuperació en forma de K”És la gran oportunitat que tenim al nostre mercat de treball i per gestionar la frustració de la gent jove davant la manca d’oportunitats. Hi ha molts itineraris possibles i necessitat de diferents perfils, no tothom ha de ser programador”, ha puntualitzat. En paral·lel, el director del programa de Talent Digital de la MWC no té cap dubte que la recuperació econòmica de la crisi de la covid-19 serà en forma de K, amb les tecnològiques sortint molt abans de la recessió i les companyies tradicionals ‘i no adaptades’ amb moltes més dificultats. Segons Arrufí, cal a una regulació més clara del treball online i oferir altres atractius a banda dels salaris per atraure talent estranger i evitar que el talent autòcton marxi fora. Finalment, el director del programa de Talent Digital del MWC s’ha mostrat confiat sobre el futur de l’economia catalana. “Barcelona té molta de la nova economia, és el que dóna esperança i avantatge competitiu. Hem de ser optimistes”, ha conclòs Arrufí.


Programació Teatre d’Artà VI Cicle de Teatre Íntim | card.cat\nIntèrprets: Lluki Portas, Diego Ingold, Marc Homar, Gal·la Peire\nAmb el format d’un programa televisiu en directe, l’espectacle posa en evidència la paranoia generalitzada i el pànic en què ha entrat la nostra espècie arran de diverses epidèmies i altres catàstrofes. Una sàtira de la nostra societat que fa evidents les estructures del poder i la política de la por i del control des de l’òptica dels animals que n’acaben patint les conseqüències.\nVenda d’entrades a partir de dimecres 3 de febrer, de 19 h a 21 h, a la taquilla del Teatre o al 971829700.\nDiumenge 14 a les 19.30 h CINEMA\nIntèrprets: Riva Krymalowski, Oliver Masucci, Carla Juri, Justus von Dohnanyi\nAnna té 9 anys i viu feliç a Berlín durant l’any 1930. A poc a poc, ella i la seva família jueva s’adonen de l’ascens progressiu de Hitler. Finalment, decideixen abandonar el país i refugiar-se a Suïssa.\nDRAMA · Versió doblada al castellà · No recomanada per a menors de 7 anys · Durada: 119 minuts\nAquest article s'ha catalogat com a Sa Costa, Teatre i s'ha etiquetat amb VI Cicle Teatre Íntim d'Artà per Magdalena Ordinas. Afegeix a les adreces d'interès l'enllaç.


Enguany el Màster Oficial en Teledetecció i SIG s'impartirà en doble modalitat, presencial i en línia | CREAF\nEl Màster Oficial en Teledetecció i Sistemes d’Informació Geogràfica, impartit des de la UAB amb la col·laboració del CREAF, inaugura la seva 22a edició. L’experiència del curs passat, en què malgrat la COVID van poder contiuar la docència, ha impulsat que aquest any tingui també modalitat en streaming interactiu.\nImatge de satèl·lit de la ciutat de Nova York. Crèdit: Public Domain.\nEl professorat del màster no prové d’un únic departament universitari, sinó de departaments i universitats diverses, a més de centres de recerca, empreses i administracions punteres. Cadascú imparteix allò en què realment és un gran especialista i hi treballa habitualment. Per això, probablement, el Màster fa tants anys que funciona amb excel·lència i molts dels estudiants estan treballant en el sector.\nXAVIER PONS, coordinador científic del màster i catedràtic en Geografia.\nEl màster, degà dels estudis oficials en aquestes disciplines, ha rebut la Menció d’Excel·lència pel seu professorat i permet obtenir el títol de Màster Universitari per la UAB. Aquest curs els i les estudiants poden assistir a classe presencialment de manera regular, assistir-hi puntualment en streaming interactiu, o fins i tot fer-ne un seguiment en línia durant períodes més o menys llargs si les seves circumstàncies personals (problemes de desplaçament físic o de salut, visats, etc) o de grup ho exigeixen. De la mateixa manera, si al llarg d’algun període del curs fos imperatiu un confinament, els estudis continuarien en streaming interactiu.\nPer fer realitat aquesta doble modalitat s’ha habilitat una nova aula, àmplia i dotada amb ordinadors nous per a cada estudiant presencial. Tanmateix, aquells estudiants que necessitin seguir la classe en línia podran fer-ho còmodament també en aquesta aula, donat que disposa de compartició de pantalla, de micròfon mòbil i de càmera que enfoca 3 escenaris per retransmetre en directe tant la taula del docent, com la pissarra, com un pla general. Com que la retransmissió de la classe es fa de forma simultània, els estudiants que segueixin en streaming podran intervenir a classe, fent els seus comentaris, preguntes, etc, transmeses pels altaveus ubicats a l’aula.\nEl màster en teledetecció és el mes antic de SIG a Catalunya i un element professionalitzador de primer ordre. El considerem cabdal en l’estratègia de transferència de coneixement del centre i en la de desenvolupament de les TIC aplicades a l’Ecologia.\nJOAN PINO, director del CREAF i catedràtic de la UAB.\nEl període d’inscripció roman obert i queden algunes places disponibles. El Màster s’iniciarà el dijous 08/10/2020 en un horari de dilluns a dijous, de 16:30 h a 20:30 h. Les pràctiques seran els divendres de 15:00 h a 19:00 h. del fus horari per a Barcelona (UTC+1).\nPodeu llegir més informació a la pàgina web del Màster.\nInscripcions a l’espai de formació de la UAB.\neducació, formacióe, geo, Grumets, master, SIG, teledecció\ndivulgació adaptació ecologia canvi climàtic @es francisco lloret SIG internacional CTFC imbalance-p Jordi Martínez Vilalta mediterrani invasores ocells agricultura mosquito alert sostenibilitat institucional co2 comportament animal serveis ecosistèmics


Millorar la gestió de l'aigua mitjançant la ... - Govern.cat\nquery_builder 13 octubre 2020 13:14\nMillorar la gestió de l'aigua mitjançant la transformació digital, nova fita de l''Smartcatalonia Challenge'\nAvui s’han presentat els 4 reptes definits per l’Agència Catalana de l’Aigua (ACA) per fer més eficient la gestió de l’aigua mitjançant solucions tecnològiques innovadores\nOptimitzar el consum agrícola d’aigua; garantir cabals fluvials òptims; millorar el tractament de contaminants i fomentar l’ús d’energies renovables són els objectius dels reptes plantejats\nEs tracta de la setena edició del concurs impulsat per Polítiques Digitals per incentivar pimes i startups tecnològiques a donar resposta als reptes de municipis i entitats del país mitjançant solucions TIC\nLa presentació dels reptes plantejats per l’Agència Catalana de l’Aigua (ACA) ha marcat avui el tret de sortida de la setena edició de l’SmartCatalonia Challenge, el concurs d’innovació oberta promogut pel Departament de Polítiques Digitals per incentivar pimes i startups a crear solucions TIC que donin resposta a les necessitats que plantegen municipis i entitats del país.\nEn aquesta ocasió, el concurs se centra en la transformació digital de la gestió de l’aigua per millorar-la i fer-la més eficient mitjançant solucions tecnològiques innovadores. La presentació, en format telemàtic, ha estat presidida per Dani Marco, director d’Innovació i Economia Digital, i Lluís Ridao, director de l’Àgencia Catalana de l’Aigua.\nPer a aquesta edició del concurs, s’ha comptat amb la col·laboració de l’ACA, que és qui ha exposat els 4 reptes que busquen resoldre amb l’aplicació de solucions tecnològiques innovadores:\nRepte 1: Optimització del consum de l’aigua a l’agricultura. Com facilitar una gestió més eficient de l'aigua en el sector agrícola per augmentar la disponibilitat d'aigua al medi.\nRepte 4: Fomentar el consum d’energies renovables. Com calcular i fomentar l’ús d’energia procedent de fonts renovables mitjançant la monitorització i la telegestió del consum energètic i el de la generació renovable.\nLa presentació d’avui obre la fase competitiva de la setena edició de l’SmartCatalonia Challenge, durant la qual les pimes i startups tecnològiques participants hauran de dissenyar i proposar aplicacions mòbils i solucions basades en tecnologies digitals avançades com el big data, la blockchain o la internet de les coses per donar resposta als reptes plantejats.\nLes inscripcions ja estan obertes a la pàgina web del concurs i el límit per presentar les propostes és el 8 de gener del 2021. A partir d’aleshores, un jurat d’especialistes farà una preselecció de les deu millors propostes, que competiran en directe a la Final prevista per al 28 de gener.\nLes tres propostes guanyadores rebran premis en metàl·lic per un valor total de 20.000€ (15.000, 5.000 i 3.000€ respectivament) i la solució guanyadora tindrà, a més, l’oportunitat de fer una prova pilot amb l’Agència Catalana de l’Aigua (ACA).


El Museu Arqueològic exhibeix “els prodigis” del jaciment del neolític\nLa Draga, un viatge de 7.000 anys a l’estany de Banyoles MAC\nBarcelonaDiuen que el somni de tot arqueòleg és poder fer un viatge en el temps i plantar-se a èpoques pretèrites. Al Museu Arqueològic de Catalunya (MAC), amb l’ajuda d’unes ulleres de realitat virtual, és possible passejar-se per la Draga, un poblat neolític de fa uns 7.400 anys. Es pot entrar en una cabana, esquivar porcs senglars i quasi ensumar la carn que els pobladors han deixat assecar a l’aire lliure. Però aquesta representació virtual en 3D de l’Institut d’Investigació en Intel·ligència Artificial no hauria sigut possible sense les investigacions de mig centenar de científics de tot el món que durant 27 anys han investigat i excavat un jaciment, a Banyoles, considerat pràcticament únic a Europa.\nLa revolució neolítica. La Draga, el poblat dels prodigis, que es pot veure fins al 4 de febrer al MAC, a Montjuïc, mostra més de 200 peces que s’hi han trobat al llarg de tots aquests anys. Els prodigis als quals es refereix el títol són precisament les troballes: s’hi han recuperat més de cent mil objectes, excepcionalment ben conservats, perquè han estat milers d’anys amarats d’aigua dolça. La Draga és l’únic jaciment neolític lacustre conegut a la península Ibèrica i un dels més antics de la Mediterrània. N’hi ha només dos més a Europa: la Marmotta (Itàlia) i Dispilio (Grècia).\nL’arribada, fa més de 7.000 anys, d’un grup d’homes i dones forasters, provinents de l’est de la Mediterrània, va ser una autèntica revolució a l’estany de Banyoles. “Van ser els primers agricultors i ramaders, i són el nostre fonament tant genèticament com de la nostra forma de vida”, diu el comissari de l’exposició i conservador del MAC, Antoni Palomo. Fins ara s’han excavat 1.000 metres quadrats de jaciment però la seva dimensió total és de 20.000. A la Draga s’hi han trobat les eines de fusta i fibres més antigues i més ben conservades del neolític d’Europa i l’arc sencer més antic.\nNeolítics amb experiència\nUna de les peces estrella de l’exposició és una falç de fusta amb sílex que encara conserva, fins i tot, la cola que es va fer servir fa més de 7.000 anys. “Resumeix el que és la Draga per la seva magnífica conservació”, diu Palomo. El rastre arqueològic que van deixar els forasters que es van instal·lar a la riba de l’estany de Banyoles és impactant. Durant 400 anys, diferents generacions van viure en sis o set cabanes. “No eren aprenents, eren veritables neolítics que coneixien les eines i els instruments i que tenien una mirada i unes tradicions diferents”, assegura Palomo. Al costat de les cabanes, que eren sòlides construccions de fusta, hi havia coberts i tancats. Al voltant hi havia els horts i camps de conreu de cereals i lleguminoses, ramats de vaques, cabres i xais, rebostos i fins i tot llocs per llençar les escombraries. A l’exposició es mostra una part del seu llegat: estris de caça i de cuina com morters, bols per fer sopes i estofats, espàtules de fusta, remenadors i cullerots, aixes per abatre arbres, bolets de soca per fer metxes...\n“Els habitants de la Draga són els primers grans fusters de la nostra història”, diu Palomo. Talaven arbres amb aixes de fulles de pedra polida i transportaven els troncs fins al poblat amb bous. A la Draga no s’ha trobat cap necròpoli però altres troballes com un arc infantil i sofisticats braçalets de marbre refermen la idea que en aquest poblat del neolític hi havia diferents classes socials.\nAl MAC també és possible jugar amb jocs de simulació per emular la manera com es va viure a la Draga fa més de 7.000 anys. Són jocs pensats sobretot per a les escoles i que han estat impulsats pel programa RecerCaixa, una iniciativa de l’Obra Social La Caixa en col·laboració amb l’Associació Catalana d’Universitats Públiques.\nActualment el jaciment de Banyoles només es pot visitar amb reserva prèvia. Però hi ha un projecte per actualitzar-lo i posar-lo al dia des del punt de vista museogràfic. També s’ha engegat la construcció d’un magatzem subaquàtic perquè ja no hi ha espai per a totes les peces que s’hi han anat localitzant.


la pedra i el marge / LPM: Qui et plorarà, Canal 9?\nrrr 9 de novembre de 2013, a les 9:58\nEl teu article i del Xavier Aliaga (al seu blog, a Núvol), que ho enfoca d'una altra manera per disparar al mateix blanc, són els més lúcids que he llegit sobre Canal 9. Com dius al final del teu article, des d'aquestes cendres podem començar a construir. Com amb coratge li va amollar Vicent Moreno, president d'Escola Valenciana, a una de les periodistes del "règim", "ha hagut de passar tot açò perquè convidàreu per primera volta en més de vint anys a Escola Valenciana". Si després d'aquesta "ruïna civil" —d'una gran necessitat, com podem comprovar— els valencians no som capaços de crear una televisió mínimament digna, serà millor que ho deixem tot plegat i ens dediquem a fer versos metafísics...\nManel Rodríguez-Castelló 9 de novembre de 2013, a les 10:38\nMolt bo, l'article de Xavier Aliaga, amb l'amarguesa afegida de qui, com a periodista, coneix les interioritats de la casa (o de la cosa). Gràcies per fer-me’l a mans i gràcies pels teus comentaris.\nPepe 9 de novembre de 2013, a les 10:54\nJo, el que estic a l'espera és del que ha de dir Lo Rat Penat, tan valencians com són, que fins i tot l'AVL és considerada per ells "un instrumento del nacionalismo catalán" -en castellà, of course. Potser com què tots els dies passe per davant de la seu que tenen al carrer Trinquet de Cavallers els hi ho preguntaré. Però ja m'estic ensumant la resposta: "mire usté, como los murciélagos son ciegos, la televisión no nos preocupa, y la subvención es la subvención" Enguany, 178.000 €. No res, poca cosa. Com si els hagués tocat el "cuponazo", dia sí, dia també, no?. Més que metafísics, deuríem entrenar-nos a fer versos florals i així "ofrendar nuevos ripios a España".\nManel Rodríguez-Castelló 9 de novembre de 2013, a les 11:11\nRat-penats, muriacs, muricecs... Pobre animaló, que va caure entre els ullals insaciables del blaveram. Corona l'escut del meu estimat i mític equip de la moral i el teu dels irredempts granotes. Potser a la seu de la caverna podríem instal·lar el dia de demà (ai, el dia de demà!) els estudis de la nova RTVV, que, per descomptat, el primer que hauria de fer és canviar de nom. De moment, hauran de rodar caps a la caverna de la Generalitat i els seus múltiples tentacles, si no és ella mateixa, com sospitem, un tentacle d'un altre poder situat al ponent i ja molt interioritzat. Valdria la pena també alliberar el mamífer volador de l'oligopoli que l'explota: deixem-los a ells només la primera part del compost. Així, de rates-pinyades o penades, els anomenaríem rates i fora confusions!


Chabo | One Piece Català Wiki | Fandom\nin: Personatges masculins, Personatges de les Illes Conomi, Humans,\nGranja de mandarines de la Nojiko\nPoble de Gosa (abans); Poble de Coco\nEn Chabo és un nen de Gosa. Treballa per la Nojiko en el seu camp de mandarines.\n3.1 Saga l'East Blue\n3.1.1 Arc d'Arlong Park\nÉs un noi baix, amb el cabell marró, i ulls rodons. Porta un casquet verd i una dessuadora taronja.\nDesprés del timeskip ha crescut molt més i el seu cabell és més llarg. Té un barret nou, i una camisa de quadres. Porta un davantal que diu "Bell-Mère's" damunt. Porta guants i té una tireta en el seu braç esquerra.\nCom a nen, en Chabo no és fort. Per tenir un avantatge sobre l'Usopp, li va fer la traveta.\nPortava un ganivet quan va anar a desafiar l'Arlong i quan es va enfrontar a l'Usopp.\nSaga l'East Blue\nEn Chabo y la Nojiko\nEn Chabo va intentar matar a l'Arlong per haver matat al seu pare, però la Nami li va donar una pallissa i li va donar diners per sobreviure. Més tard, va atacar a l'Usopp, pensant que l'Usopp era un Tritó (a causa del seu nas llarg), però la Nojiko el va aturar. Quan va anar a la casa de la Nojiko, li va dir que el que havia fet era el que feien els covards que no afrontaven els moments difícils. Després, ella li va dir que tornés cap a casa seva, i ell se'n va anar.\nQuan els marines van arribar per salvar-los, ell va anar a anunciar la bona notícia a la Nojiko i a els habitants de Coco. Però l'Arlong els va derrotar. Després de la mort de l'Arlong ell va dir que havien de mirar cap al futur i ho va celebrar amb la gent de Coco.\nVa entrar a treballar a la botiga de mandarines amb la Nokijo. Després del retorn dels Barret de Palla se'l veu amb en Genzo, la Nojiko i en Nako a la tomba de la Bell-mère.


Ens beneficiarà a les Illes la “Nova política”? | card.cat\nEns beneficiarà a les Illes la “Nova política”?\nPublicat el 16 de Juny de 2015 per Serafí Lliteres\nEstic ben d’acord que en els darrers temps era necessari un canvi de formes a la política. El despotisme de les cúpules (els pobles són una altra història) d’alguns partits, sobretot del PP i el PSOE havia arribat a nivells insultants. Amb la força de qui sap que té la pella pel mànec feien i desfeien sense importar-lis el més mínim la gent.\nCert és que el PSOE no estava ni de molt tan tocat per la corrupció com el PP, però així com al votant del PP ja li va bé i en certa manera té assumit que el seu partit sigui corrupte, fiqui la mà al calaix i fins i tot molts d’ells reconeixen que farien lo mateix, part de l’electorat del PSOE és més crític. Molta gent no els hi ha perdonat que pugessin l’edat de jubilació fins al 67 anys, mostrant un servilisme absolut a la CEOE i en canvi amb els doblers de la gent es salvés als Bancs mentre aquests, gens estugosos executaven les hipoteques que deixaven sense casa a la gent i, el que és encara pitjor, no han mogut ni un dit per canviar una llei d’habitatge absolutament injusta en la que el banc es queda la casa quan ja n’has pagada una part, has d’acabar de pagar el deute sí o sí i quan l’acabes de pagar et quedes sense res. Mentrestant el banc ja ha tornat a vendre la casa per bastant més del que et va donar. Una absoluta aberració.\nArrel d’aquesta situació comparegueren uns nous actors polítics, i d’entre ells Podemos i Ciudadanos destaquen especialment damunt els altres, ambdós partits compten amb el suport dels grans mitjans de comunicació i amb un tuf de prefabricació bastant evident.\nCiudadanos és un partit creat amb l’únic objectiu de fer de crossa del bipartidisme actual com s’ha demostrat als parlaments de Madrid i Andalusia, per la qual cosa no cal parlar-ne gaire més.\nPodemos per altra banda, tot i presentar-se com un partit fresc i de canvi, compta amb una estructura absolutament vertical i centralista\nEns beneficiarà en res aquesta nova política?\nDeixant de banda si els candidats ens agraden o no, Podemos ha optat per no presentar-se de forma oficial als pobles i ha optat per centrar-se en les capitals i els parlaments autonòmics, demostrant inequívocament d’aquesta manera les seves prioritats per aquest ordre: Estat, Parlaments autonòmics i capitals. Fins i tot es podria dir que aquestes passades eleccions només han estat per ells un assaig per a les eleccions estatals a on hi centraran tots els seus esforços. No fan comptes cremar-s’hi a les autonomies, amb una estrategia absolutament teledirigida des de Madrid donaran suport extern als governs i així si s’ha d’equivocar algú, no seran ells. Per altra banda a les eleccions de les capitals s’hi han presentat amb noms “no oficials” com Som Palma o València en comú i dificilment se’ls veurà acceptar càrrecs que els deixin sotmesos a qui és el seu gran rival a les estatals: El PSOE.\nAmb aquest panorama sembla evident que el possible canvi que pugui suposar la “nova política” no modificarà la tendència centralista tan pròpia d’Espanya i que lluny d’una regeneració o un canvi profund de l’estat just suposarà un canvi d’actors que seguiran fent grans infraestructures estatals de les que les Illes sempre en quedam exclosos (com l’AVE) i seguiran sense recordar-se de nosaltres llevat de a l’hora de cobrar els nostres imposts.\nQueda poc d’aquí a les eleccions estatals i de ben segur es viurà una de les campanyes més competides de la democràcia, però no us enganyeu ni us faceu il·lusions, en l’essencial res canviarà. La gent de les Illes haurem de seguir veient com es paguen amb els nostres imposts els luxes dels altres, mentre aquí no podem gaudir ni de les coses més bàsiques.\n3 comentaris a “Ens beneficiarà a les Illes la “Nova política”?”\nPau Quina Jaume el 16 de Juny de 2015 a les 12:26 ha dit:\nSón ben evidents i criticables els casos de corrupció del PP i més d’un n’ha fet la vista grossa però trob exagerat dir que “al votant del PP ja li va bé i en certa manera té assumit que el seu partit sigui corrupte, fiqui la mà al calaix i fins i tot ells reconeixen que farien lo mateix”.\nNo cal generalitzar, ni posar a tothom dins el mateix sac a pesar que amb tants de casos acumulats en faci la impressió. I pensa que han perdut molts escons aquestes eleccions per la qual cosa queda demostrat que dins el PP també hi ha crítics que no els ha agradat tanta corrupció i polítiques ferotges i per això no els han votat (als resultats electorals em remet).\nCal no exagerar… és la meva opinió personal\nSerafí Lliteres Maçanet el 17 de Juny de 2015 a les 9:39 ha dit:\nPau, el PP tot i lo que ha robat (i no ha tornat), encara és el partit més votat\nPau Quina Jaume el 17 de Juny de 2015 a les 10:20 ha dit:\nAixò no ho discuteix ningú però han perdut 15 escons i ja n’hi ha (són molts i molts de crítics amb la seva actuació).


“Cero patatero” | Bloc de Joan Brunet i Mauri\nHi ha frases que fan fortuna gràcies al moment i al context en el qual han estat pronunciades i per qui. És el cas, per exemple, de “la derrota dulce y de la victoria amarga” d’Alfonso Guerra després de les eleccions generals de l’any 1996 quan, pels pèls, el PP va guanyar les eleccions generals. O aquell expressiu “¡manda huevos!” que el president del Congrés de Diputats, Enrique Trillo, va exclamar després d’una votació; expressió que es va deixar sentir a través dels altaveus de l’hemicicle pel fet que la megafonia no estava desconnectada, com ell suposava. Però sens dubte, la darrera d’aquestes frases destinades a fer-se cèlebres, ha estat la contundent del “cero patatero” que el president del govern, José M. Aznar, va immortalitzar en els mitings de la seva darrera campanya electoral, al qualificar la condició de les iniciatives que partien de l’oposició.\nPerò no ens enganyem. La severitat del “Cero patatero” pot aplicar-se no només a qüestions que tenen a veure amb l’àmbit de la política, sinó que també quan es tracta de qualificar comportaments en molts d’altres àmbits de la vida ciutadana. En especial els que tenen a veure amb els valors cívics i democràtics. Ja em direu, sinó, quina nota no mereixen l’actitud salvatge d’uns pocs que aprofitant el transcórrer d’una manifestació o pretesa defensa d’uns drets democràtics, es dediquen a provocar destrosses en instal•lacions públiques i/o privades. Com s’esdevé massa sovint al País Basc amb l’anomenada i destructiva “kale barroka” o, sense haver d’anar tan lluny, com va esdevenir la setmana passada a Barcelona, quan petits grups d’estudiants van aprofitar l’oportunitat d’una manifestació en defensa de la universitat pública, per efectuar destrosses indiscriminades en alguns dels estands del Saló de l’Ensenyament.\nEl “Cero patatero” podria ser també la qualificació més escaient que podria adjudicar-se a les administracions quan no són capaces de vetllar pels interessos generals dels ciutadans als quals, en definitiva, es deuen. És el cas de la preocupant permissibilitat que continua existint envers els nivells fora de mesura dels estridents soroll de motos. També mereixerien un més que ostentós “cero patatero” les actituds intolerants, en tots els ordres i sentits, dels ciutadans en general; unes actituds que cada vegada més tenen a veure amb l’egoisme i menys amb el respecte i la solidaritat envers els altres.\nPer no estendre’ns fins a l’infinit, mereixerien un altre estrepitós “cero patatero” aquells ciutadans que “passen” a l’hora de complir amb les seves més elementals obligacions democràtiques i que opten per l’abstenció, per quedar-se a casa, quan es tracta d’exercir el seu dret al vot. Encara que, ben mirat, la causa d’aquest comportament i per tant adjudicar el “cero patatero”, a la comprovada poca cintura que venen evidenciant els partits polítics incapaços de fer front, amb decisió i convenciment, a l’implantació de noves formes de fer i d’actuar i vincular les seves estratègies als interessos i a les demandes de la ciutadania. I és que els partits polítics acaben mirant-se el melic i es deixen portar per dures i cruentes lluites internes que solament persegueixen el domini de les estructures del partit. Mentre això fan, deixen a banda la seva missió principal i s’obliden de la necessitat de fer-se permeables als canvis que es van produint en la societat i en els seus membres. No es pot viure de records inútils ni de velles passions. I de les comtesses electorals es desprèn, en qualsevol cas, una lliçó ben contundent i contrària al comportament dels partits polítics; lliçó que es manifesta en forma d’abstenció i en forma de vots en blanc cada vegada més quantiosos.\nPublicat a Diari de Sabadell, el 30 de març de 2000


Anestèsia - WikiLingua.net\nPer al grup musical basc veure Anestèsia (banda).\nL'anestèsia (del gr. ἀναισθησία, que significa insensibilidad) és un acte mèdic controlat en el qual el pacient, induït per diversos fàrmacs, entra en un estat de perduda de la sensibilitat al dolor.\nL'anestèsia general es caracteritza per brindar hipnosis, amnesia, analgesia, relaxació muscular i abolición de reflexos.\nL'anestesiología és l'especialitat de la medicina dedicada al confort i cures especials dels pacients durant la intervencions quirúrgiques i altres processos que puguin resultar molests o dolorosos (endoscopia, radiología intervencionista...). Així mateix té al seu càrrec el tractament del dolor agut o crònic de causa extraquirúrgica. Exemples d'aquests últims són l'analgesia durant el treball de part i el part o l'alleugeriment del dolor en pacients amb càncer. L'especialitat rep el nom d'anestesiología i reanimación atès que abasta el tractament del pacient crític en distintes àrees com el són la recuperació postoperatoria i l'emergència. L'especialitat mèdica de la medicina intensiva té els seus orígens en l'anestesiología.\n4 Anestesista o Anestesiólogo\nDes del principi de la ciència s'ha buscat un mig d'eliminar el dolor. Al març de 1842 en Danielsville, Geòrgia, el Dr. Crawford Williamson Long va ser el primer a usar anestèsia (éter) durant una operació, a l'administrar-la a un nen abans d'extirparle un quist del coll; no obstant això, només va donar a conèixer aquesta informació temps més tarda.\nVa ser el doctor odontólogo Horace Wells qui va començar a utilitzar l'óxido nitroso com anestèsia, després d'haver-li-ho vist utilitzar a l'autotitulado Professor i Químic Gardner Q. Colton en els seus espectacles, els quals consistien a administrar aquest gas a voluntaris del públic. Això els posava en un estat d'eufòria i excitació (de vegades violents), i perdien els seus inhibiciones, la qual cosa delectava al públic. En una ocasió, un dels voluntaris sota l'efecte del gas es va ferir i el doctor Wells va observar que no sentia dolor. Sobre la base d'això va decidir comprovar en si mateix si l'óxido nitroso eliminava el dolor i l'11 de desembre de 1844, després d'aspirar el gas, el seu ajudant John Riggs li va treure una muela sense que Wells es queixés. Al despertar, Wells va exclamar: "Una nova era en l'extracció de dents".\nMés avanci, el 16 d'octubre de 1846,en Boston, va anar William Morton, ajudant de Wells, qui va realitzar una reeixida demostració de l'ús de l'anestèsia a l'aplicar-la-hi a un pacient del doctor John Collins Warren. El doctor Warren va poder eliminar un tumor del coll del seu pacient sense que aquest sentís dolor algun. Des de llavors, Morton es va dedicar a administrar anestèsia, ocultant el tipus de gas que usava (que ell cridava "letheon") per a usar-ho en exclusivitat però es va veure forçat a revelar que es tractava d'éter . Des d'aquest moment, l'ús d'éter es va difondre ràpidament.\nEn 1848 es va donar el primer pas utilitzant el cloroformo. Aquest mateix any en un hospital d'Edimburgo el tocólogo James Simpson i el Dr. John Snow van practicar el primer part sense dolor. La mare va estar tan agraïda que va nomenar a la seva filla "Anestesia". Aquest fet no es va popularitzar fins a l'any 1857 quan Snow va aplicar el cloroformo a la regna Victòria en el part del príncep Leopoldo de Sajonia-Coburgo-Gotha. Després del part, va nomenar al doctor Sir. Malgrat la introducció d'altres anestésicos inhalatoris (etilene, tricloroetilene, ciclopropano), l'eter continu sent l'anestésico general estàndard fins a principis de 1960, per a ser després reemplaçat per potents i no inflamables agents inhalatoris, com l'halotano, seguit després per l'enfluorano, i més avanci per l'isofluorano. Fins a arribar en la decada del 90 al sevofluorano i al més recent desfluorano.\nPer a assolir el seu objectiu que és suprimir el dolor, l'anestesiología va haver d'experimentar diferents formes de portar a l'individu a un mengi farmacològic reversible, és a dir, anul·lar l'activitat cortical a través de drogues que provoquen una estabilización de la membrana cel·lular de la neurona per una hiperpolarización de la mateixa, al bloquejar l'entrada de l'ion calcio a través dels canals iónicos. Aquesta és una de les teories de la farmacología més acceptada sense que encara sigui l'última paraula.\n[editar] Tipus d'anestèsia\nExisteixen tres tipus principals d'anestèsia:\n1.- Anestèsia local: Només s'elimina la sensibilitat dolorosa d'una petita zona del cos, generalment la pell.\n2.- Anestèsia locorregional: S'elimina la sensibilitat d'una regió o d'un o diversos membres del cos. Pot ser:\na)/a) troncular d'un nervi o plexo nerviós o\nb) neuroaxial actua bloquejant l'impuls dolorós a nivell de la medul·la espinal, pot ser:\nepidural o peridural s'introdueix l'anestésico en les proximitats de la medul·la en l'espai epidural, sense perforar la duramadre (desenvolupada per primera vegada pel metge espanyol Fidel Pagés).Té una instauración menys ràpida que la intratecal, els canvis hemodinámicos deguts al bloquejo simpàtic també s'instauren més lentament.\nintratecal o intradural es perfora la duramadre i aracnoides, i s'introdueix l'anestésico en l'espai subaracnoideo barrejant-se amb el líquid cefalorraquídeo. Aquesta va ser desenvolupada per primera vegada per August Bier en 1898, quan administro en un pacient 3 ml de cocaina al 0,5%.\nc) regional intravenosa o bloquejo de Bier mitjançant compressió es buida de sang un membre i s'ocluye amb un torniquete, emplenant-ho posteriorment amb una solució d'anestésico local injectada per via venosa; es produeix l'anestèsia d'aquest membre sense que l'anestésico local arribi a la circulació general, gràcies al torniquete.\n3.- Anestèsia general: Es produeix un estat d'inconciencia mitjançant l'administració de fàrmacs hipnóticos per via intravenosa, inhalatòria o per ambdues alhora. Actualment es realitza combinació de diverses tècniques en el que es diu anestèsia multimodal. Els components fonamentals que s'han de garantir durant una anestèsia general són inconsciencia, amnesia i analgesia. L'anestèsia general persegueix diversos objectius:\nAnalgesia o abolición del dolor, per al que s'empren fàrmacs analgésicos.\nProtecció de l'organisme a reaccions adverses causades pel dolor, com la reacció vagal; per a això s'empren fàrmacs anticolinérgicos com l'atropina i uns altres.\nPèrdua de consciència mitjançant fàrmacs hipnóticos o inductores del somni, que dormen al pacient, eviten l'angoixa i solen produir cert grau d'amnesia .\nRelaxació muscular mitjançant fàrmacs relajantes musculars, derivats del guarís per a produir la immobilitat del pacient, reduir la resistència de les cavidades obertes per la cirurgia, i permetre la ventilació mecànica artificial mitjançant aparells respiradores que asseguren l'oxigenación i l'administració d'anestésicos volátiles en la barreja gasosa respirada.\n[editar] Fàrmacs emprats en anestèsia\nEn l'anestèsia general s'empren:\nHipnóticos: Per via intravenosa s'utilitzen propofol, tiopental, etomidato i ketamina. Per via respiratòria s'empra l'halotano, isoflurano, desflurano, sevoflurano(tots compostos halogenados)i l'oxido nitroso (N2O)\nAnalgésicos majors: Opioides naturals morfina o sintètics com fentanilo, meperidina, alfentanilo i remifentanilo\nRelajantes musculars (miorrelajantes): Com derivats del guarís (atracurio, vecuronio, mivacurio, cisatracurio) i succinilcolina.\nAltres drogues: són anticolinérgicos com l'atropina, benzodiazepinas com el midazolan o el diazepam i anticolinesterásicos com la neostigmina que reverteixen l'efecte dels relajantes musculars.\nEn l'anestèsia local s'empren:\nArticle principal: Anestésico local\n[editar] Anestesista o Anestesiólogo\nÉs un professional que després d'estudiar la carrera de medicina ha de realitzar l'especialitat de la matèria per a poder exercir com tal.\nLa seva funció durant les intervencions quirúrgiques és la d'ocupar-se de l'estat de consciència i insensibilidad al dolor del pacient però, a més, ha de cuidar al malalt i mantenir-ho dintre de paràmetres normals. Per a això es manté present durant tota la intervenció controlant la seva temperatura, pressió arterial, respiració, bon funcionament d'òrgans com ronyons i pulmons i realitza el monitoreo cardíac. Quan hi ha pèrdua de sang o líquids és el responsable de reposar-los.\nLa visita preoperatoria és molt important per a conèixer l'estat funcional del malalt, conèixer la medicació que pren, indicar que ha de seguir prenent o que ha de suspendre. En funció de l'estat del malalt i segons el control de la seva patologia prèvia pot estar indicat realitzar més exploracions o optimitzar el tractament. Així mateix segons el seu estat pot estar indicat la previsió de cures postoperatorios en reanimación on el control dels seus constants serà més minuciós així com la rapidesa d'instauración de tractament en cas necessari.\nL'intraoperatorio consisteix en la inducción de l'anestèsia , en el seu manteniment i en el despertar al finalitzar la intervenció. Així mateix l'anestesiólogo s'ocupa del control i manteniment de les constants: ECG (electrocardiograma) contínuo, pressió arterial, saturació d'oxigen (pulsioximetría) i capnografía com monitorización standard. En casos de cirurgies d'alt risc o malalts amb patologia de base greu pot ser necessari una monitorización més cruenta com catéteres de pressió venosa central, monitorización de la pressió de l'artèria pulmonar i despesa cardíaca mitjançant un cateter de Swan Ganz. Al mateix temps pot ser necessari prescriure anàlisis urgents intraoperatorios sobretot en cirurgies molt agressives com pot ser el trasplantament de fetge o de pulmó. Segons aquestes analíticas ha de prescriure transfusions de productes sanguinis: concentrats d'hematíes,plasma o plaquetas. També pot ser necessari administrar iones amb: sodi, potasi o calcio.\nEn l'etapa posoperatoria és important controlar al pacient que ha estat operat en una sala amb monitorización durant unes hores que es diu "sala de despertar". Alguns malalts necessiten ser vigilats més intensivamente i necessitar romandre vint-i-quatre o quaranta-vuit hores en reanimación.\nBonofiglio, Francisco Carlos i Casais, Marcela N (2006), Em van a anestesiar. Les respostes als seus dubtes sobre l'anestèsia., Bons Aires: Edicions sobre l'hospital.. íd = ISBN 13978-987-23092-1-3 i 10987-23092-1-3\nEn MedlinePlus pots trobar més informació sobre Anestèsia\nEn Medline pots trobar més informació sobre Anestèsia (en anglès)\nCategories: Ocupacions | Cirurgia | Anestésicos | Especialitats mèdiques\tViews\nAquesta pàgina va ser modificada per última vegada en 14:14, 4 jun 2008 per Usuari Herbythyme de Wikipedia. Basat en el treball d'Usuari(s) Mianestesia, Matdrodes, Delphidius, MastiBot, Gurgut, Pa amb formatge, Agirones, Cobalttempest, Kved, Computadora, Carmin, BOTarate, CEM-bot, VolkovBot, Mur d'Aigües, Hèctor Guido Calvo, P nickolsten, Boticario, Botellín, StarBOT, BotMultichill, BOT-Superzerocool, Demartini, JC Luis, Moises velasquez, Vivium, Deessa, PoLuX124, Humberto, Gsolla, Lp-spain, Tortillovsky, Juanfran GG, Gelo71, Airunp, Beaire1, Mpeinadopa, Acamps, Arturico, TXiKiBoT, Octavio, Robbot, Dodo, Jjvaca, Beto29, Npulgar, Siabef, Dagavi, Orgullobot, OrionNebula, Tano4595, Gonn, RobotQuistnix, Damifb, Yrbot, Eloy SL, Tazguy00, KnightRider, Alhen, Equi, FlaBot, Ecemaml, Falcó, Csmachin, Rsg, Taichi, Ealpizar, Pabloes, Joseaperez, Tonito i SpeedyGonzalez de Wikipedia i Usuari(s) anònim(s) de Wikipedia.\tContingut disponible sota els termes de la Llicència de documentació lliure de GNU (vegi's Drets d'autor).


Veges tu!: Pensaments aparcats\nMoltes nits i alguns matins em faig l'ànim d'escriure alguna entrada al blog però acabe per no fer-ho. Sempre és una xicoteta idea , sovint un interrogant, molt breu que em passa pel cap fruït de l'experiència de cada dia que finalment no acaba per cobrar forma de post.\nDesprés de molt pensar-ho he comprovat que seria capaç de fer una aproximació a estes idees que curiosament solen repetir-se cada dia de la setmana. Així doncs, amb l'objectiu de buidar el meu cap d'uns quants MB d'informació, potser inútil, m'he decidit a esquematitzar estes idees a mode de calendari setmanal.\nDILLUNS: Ens mereixem les persones que poblem el cap-i-casal, valentins i valentines, un transport públic així? Amb una freqüència i preus com estos? Rotundament no.\nDIMARTS: Si algun dia em fan una pregunta de l'estil "A quin personatge de ficció admires/t'agradaria identificar-te?" respondré House. (Com que ningú no m'ho ha preguntat potser esta és una simple resposta gratuïta per a fer proselitisme d'una bona sèrie....)\nDIMECRES: Seria capaç de sobreviure a un Erasmus, o estic excessivament arrelat?\nDIJOUS: La política és massa important com per a deixar-la en mans dels "polítics", La política és massa important com per a deixar-la en mans dels "polítics", La política és massa important com per a deixar-la en mans dels "polítics", La política és massa important com per a deixar-la en mans dels "polítics", La política és massa important com per a deixar-la en mans dels "polítics".... x 1000\nDIVENDRES: Este país és molt llarg o tenim unes connexions per transport públic molt curtes?\nDISSABTE: Què té la gent en contra de begudes com el "Peche amb taronja" i la "mistela"? (fa alguns anys haguera afegit... 43+pinya... )\nDIUMENGE: Quin és el límit de l'humor? I del sentit de l'humor?\nCom comprovareu no us perdíeu res de l'altre món... però amb este post vull retre un homenatge un tant surrealista a tots els pensaments aparcats als nostres cervells. Potser algun dia els rescatem un a un.. i potser fins i tot que en alguns casos haja estat bona idea....\nAh sí... queden 27 dies per a la campanya electoral, perque esta, oficialment comença l'11 de maig.\ntampoc cregues que l'erasmus suposa un desarrelament, unicament és un canvi de concepcio del propi arrelament.


OPINIÓ - Ja sé que el maleït coronavirus és el gran protagonista de les nostres vides i que ens té a tots confinats a casa, però, si ens permeteu, parlarem una mica de futbol, del nostre futbol, de Primera Catalana, per exemple\nQUIZ #futbolcat: Cada escut amb el seu club\nNova proposta per passar l'estona en aquests dies. Segur que coneixeu molts escuts de #futbolcat. Avui, a 10 d'ells els hem tapat les lletres. Podreu fer el 10 de 10?\nQUIZ #futbolcat: Acceptes el nostre repte de març?\nLa crisi del coronavirus no permet que tinguem futbol aquests dies, però a FutbolCatalunya volem trobar la forma de passar una estona agradable amb el nostre #futbolcat\n"No som herois i la gent ens motiva molt"\nXavi León és un infermer més del nostre sistema sanitari. Als seus 31 anys, acabat de retirar del món del futbol amateur, 'viu' a l'Hospital Sant Joan de Déu de Sant Boi de Llobregat. El suport que reben és suficient\nFerran Tacón 'l'últim diable vermell'\nVa començar agost en segona B, va passar a Tercera en l'Horta al setembre, va tornar a Prada de Moles al gener d'aquest 2020 i, ara, es compromet amb el Martinenc en 1a Catalana. Als seus 33 anys, el Guinardó rep un reforç excepcional\nL'Esparreguera guanya i guanya i torna a guanyar\nMés d'un any invicte. Aquesta és la marca que el CE Esparreguera porta des d'un llunyà 24 de febrer del 2019 i que manté en l'actualitat en el Grup 7 de Quarta Catalana. Aquest pròxim diumenge li toca el segon (Vilanova Camí)\nJona (Girona B): prenguin nota d'aquest porter\nPorta des de la jornada tres sense encaixar un gol. Ni el seu company Koita Youssouf ni ell, Jonathan Morilla 'Jona', i aquest passat diumenge el Girona B va mantenir, una altra vegada, la seva porteria a zero fins al minut 94. Penal en contra i... aturada sensacional. Impressionant!\nGirona B-Axel Vizuete, 'matrimoni' de campionat\nEl Girona B està batent tots els registres a Primera Catalana. Invicte, amb només dos gols rebuts (fa 5 mesos) i màxim realitzador de la categoria, ja li recorden que té a la seva mà la Tercera Divisió, però Axel Vizuete, el tècnic, no corre\nLa Cava i FC Barcelona no saben quan jugaran\nEl partit solidari entre La Cava i FC Barcelona, que havia de servir per a recollir fons per a la recuperació del Delta de l'Ebre després del temporal 'Gloria' del gener passat, queda en suspens. Els locals volen jugar a casa i no en el Nou Estadi de Tarragona